Serie 28/29 (Bombardier) SNCB

25px Dësen Artikel beschäftegt sech mat de vu Bombardier gebaute Serien 28 an 29 SNCB. Fir déi vu Baume-Marpent gebaut Lokomotiven, kuckt wgl. Serie 28 (Baume-Marpent) SNCB respektiv Serie 29 (Baume-Marpent) SNCB.
 SNCB Serien 28/29 300px  Technesch Daten:   Serie 28  Serie 29 Nummeréierung:  2801-28432901-2905 Stéckzuel:  43  5 Constructeur:Bombardier zu Kassel Baujoren:  2007 Ausmusterung:  nach a Betrib Achsformel:  Bo'Bo' Déngschtmass:  85,0 t Längt iwwer Puffer:  18.900 mm Héicht:  4.380 mm Héchstvitesse:  140 km/h160 km/h op der HSL 4. Stroumsystemer:  1,5kV Gläichstroum3kV Gläichstroum25kV 50  Wiesselstroum15kV 16,⅔  Wiesselstroum Motoren:  4 Leeschtung: 5600 kW
D'Lokomotive vun de Serien 28 an 29 sinn Elektrolocke vun der SNCB déi tëscht 2008 an 2009 vun der SNCB bei der Societéit Angel Trains (haut Alpha Trains) geleast goufe fir domat op den Nopeschreseaue fueren ze kënnen. 
Et si Bombardier TRAXX Lokomotiven aus der Serie 186.
Si kënnen ënner der belscher, franséischer, hollännescher an däitscher Catenaire fueren.

 Bemierkungen 
 D'Serien 28 an 29 goufe souwuel fir de Giddertransport, wéi och fir de Persounentrafic geleast. Hir Haaptachse, si mat Gidderzich, d'Streck Antwerpen - Montzen - Oochen- Köln an Antwerpen - Holland. Mat Persounenzich sinn s'op der Verbindung Bréissel - Amsterdam ënnerwee.
 2007 scho wollt d'SNCB Maschinne vun dësem Typ leasen, fir mat hinnen op der InterRegio s Verbindung ze fueren. Well d'Héichvitessestreck 4 schonn den neien europäeschen ETCS Zuchsécherungssystem huet an en Norëschte vun de Maschinnen deemools net méiglech war, huet d'SNCB op M6BDx Steierween an SNCB 13 Lokomotiven zeréckgegraff.
 Haut hunn d'Serien 28 an 29 ETCS a komme mat den InterCity B op der LGV 4 an den Asaz. Den Asaz vun dëser Zort Lokomotive mat 160 km/h ass aussergewéinlech.
 Virun 2008 hunn Gidderzich op der wichteger Ost-West Verbindung Antwerpen - Däitschland via Oochen, missen tëscht Montzen an Oochen vun Diesellokomotive gezu ginn, well keng Catenaire do war. Wéinst der Liberaliséierung vun den Eisebunnsreseauen hat d'SNCB Angscht datt privat Operateure kéinte bis op Antwerpen kommen an d'Gidder duerch Holland bis an Däitschland bréngen. Dowéinst huet d'SNCB 2008 d'Gidderstreck 24 Montzen - Oochen-West elektrifizéiert an d'Serien 28 an 29 fueren tëscht Montzen an Oochen Navetten.

 Kuckt och 
 Lëscht vun de Lokomotiven an Automotricë bei der SNCB

 Um Spaweck 

Kategorie:Lokomotiven SNCB
Kategorie:Lokomotive fir 25kV 50Hz
Kategorie:Lokomotive fir 15kV 16⅔Hz
Kategorie:Lokomotive fir 3000V
Kategorie:Lokomotive fir 1500V